**ΨΗΦΙΣΜΑ ΤΗΣ 07-04-2025 ΣΥΝΕΔΡΙΑΣΗΣ ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΤΟΥ ΔΗΜΟΥ ΘΕΣΣΑΛΟΝΙΚΗΣ**

**που αφορά την επαναφορά του 13ου και 14ου μισθού**

Το Δημοτικό Συμβούλιο εξέδωσε το παρακάτω ψήφισμα

«Το Δημοτικό Συμβούλιο του Δήμου Θεσσαλονίκης:

1. Εκφράζει τη στήριξή του στο αίτημα του Συλλόγου Εργαζομένων Δήμου Θεσσαλονίκης, όλων των εργαζομένων του Δήμου Θεσσαλονίκης και των συνδικαλιστικών φορέων στον δημόσιο τομέα για την επαναφορά του 13ου και 14ου μισθού στους δημοτικούς υπαλλήλους προ μνημονίου και την αποκατάσταση των μισθολογικών απωλειών.
2. Ζητά από την Κεντρική Ένωση Δήμων Ελλάδος να υιοθετήσει ανάλογη θέση και να προωθήσει το αίτημα σε κυβερνητικό επίπεδο.
3. Υποβάλλει το παρόν ψήφισμα στον Πρωθυπουργό, τον Υπουργό Οικονομικών, τον Υπουργό Εσωτερικών, σε Βουλευτές της Περιφέρειάς μας.
4. Ζητά το ξεπάγωμα μισθολογικών κλιμακίων του 2016 - 2017.

Το Δημοτικό Συμβούλιο καλεί την Κυβέρνηση:

* να αφουγκραστεί τις ανάγκες των εργαζομένων και να συμβάλει στην οικονομική σταθερότητα και την κοινωνική δικαιοσύνη
* να αποδοθούν στους Δήμους τα απαραίτητα κονδύλια για να καλυφθεί η εν λόγω δαπάνη.»